rejauldu/bengali-wikipedia huggingface dataset:
পর্তো নোভো (; আ-ধ্ব-ব:[pɔʁtɔnɔvo]) পশ্চিম আফ্রিকার রাষ্ট্র বেনিনের (বেনাঁঁ) রাজধানী। এটি দেশটির দক্ষিণ-পূর্ব প্রান্তসীমায় আটলান্টিক সাগরের গিনি উপসাগরের সাথে সংযুক্ত একটি উপহ্রদের উপকূলে অবস্থিত; আটলান্টিক মহাসাগর থেকে এটির দূরত্ব প্রায় ১৩ কিলোমিটার। পর্তো নভো নামটি একই বানানের পর্তুগিজ নাম "পোর্তু নোভু" থেকে এসেছে; ১৭৩০ সালে পর্তুগিজরা এই নাম প্রদান করে, যার অর্থ "নয়া পোর্তু" (পর্তুগালের পোর্তু শহরের সাথে সাদৃশ্যের কারণে)। শহরটিতে মূলত গুন ও ইয়োরুবা নৃগোষ্ঠীর লোকেদের বাস; এছাড়া তোরি নামক একটি ক্ষুদ্র নৃগোষ্ঠীও আছে। স্থানীয় গুন-গবে ভাষায় শহরটি "হগবোনু" () এবং ইয়োরুবা ভাষায় "আজাশে" নামেও পরিচিত। ১১০ বর্গকিলোমিটার আয়তনের এই নগরীতে ২০১৩ সালের জনগণনা অনুযায়ী ২ লক্ষ ৬৪ হাজারের কিছু বেশি অধিবাসীর বাস ছিল।  বেনিনের আইনপ্রণেতারা পর্তো নভোতে মিলিত হন, তবে দেশটির রাষ্ট্রপতির কার্যালয় ও সিংহভাগ সরকারি কার্যালয় পর্তো নোভো থেকে ৩০ কিলোমিটার পশ্চিমে দেশটির বৃহত্তম নগরী কোতোনু-তে অবস্থিত। এখানে বেনিনের জাতীয় নথি সংরক্ষণাগার ও জাতীয় গ্রন্থাগারটি অবস্থিত। এছাড়া এখানে কিছু প্রাচীন আফ্রিকান প্রাসাদের ধ্বংসাবশেষ ও বহু ঔপনিবেশিক আমলে ভবন রয়েছে, যাদের মধ্যে একটি প্রাচীন পর্তুগিজ মহাগির্জা বা ক্যাথেড্রালের নাম উচ্চার্য। পর্তো নোভোতে বহুসংখ্যক আফ্রিকান কারুশিল্পী ও কারুসংঘ রয়েছে। শহরের জাদুঘরগুলিতে হাজার হাজার আফ্রিকান শিল্পকর্ম আছে, যাদের মধ্যে বিভিন্ন ধরনের আফ্রিকান মুখোশ উল্লেখ্য।  পর্তো নোভো একটি কৃষি অঞ্চলে অবস্থিত। শহরটিতে কৃষকেরা তাদের পণ্য (যেমন পাম তেল, সাদা শিমুল গাছের তুলা) বিক্রয় করে। তবে এখানে শিল্প ও বাণিজ্যের তেমন বিকাশ ঘটেনি। বরং কোতোনু নগরীটিই দেশটির প্রধান শিল্পকেন্দ্র ও উন্নততর গভীর পোতাশ্রয় সেবাবিশিষ্ট সমুদ্র বন্দর এবং সেখান থেকে দেশের অভ্যন্তরভাগের রেল সংযোগ আছে। পর্তো নোভো সড়কপথে ও রেলপথে পশ্চিম দিকে বেনিনের কোতোনু শহরের সাথে এবং পূর্ব দিকে নাইজেরিয়ার লেগোস নগরীর সাথে সংযুক্ত। পর্তো নোভো নাইজেরিয়া সীমান্ত থেকে মাত্র ১৩ কিলোমিটার দূরত্বে অবস্থিত।  ১৬শ শতকের শেষভাগে কিংবা ১৮শ শতকের শুরুতে আল্লাদা নামক একটি নৃগোষ্ঠী এই লোকালয়টির পত্তন করেছিল। তখন এটির নাম ছিল আজাশে। সেটি ইয়োরুবাভাষী পোপো রাজ্যের রাজধানী ছিল। এখানে পর্তুগিজরাও একটি বাণিজ্যকুঠি স্থাপন করে। ১৮শ শতকে পর্তুগিজেরা পর্তো নোভোকে ক্রীতদাস বাণিজ্যের একটি কেন্দ্রে পরিণত করে। তারা এই শহর থেকে দুই আমেরিকা মহাদেশে জাহাজে করে ক্রীতদাস প্রেরণ করত।  ১৯শ শতকের শেষভাগে ফরাসিরা অঞ্চলটি বিজয় করে। তারা এখানে দাওমে নামের একটি উপনিবেশ প্রতিষ্ঠা করে এবং পর্তো নোভোকে এর রাজধানী বানায়। ১৯৬০ সালে দাওমে একটি স্বাধীন রাষ্ট্র হিসেবে আত্মপ্রকাশ করে এবং পর্তো নোভো সেটির রাজধানী হিসেবে রয়ে যায়। ১৯৭৫ সালে দাওমে প্রজাতন্ত্র রাষ্ট্রটির নাম বদলে বেনিন বা বেনাঁ রাখা হয়।  তথ্যসূত্র  বিষয়শ্রেণী:আফ্রিকার রাজধানী বিষয়শ্রেণী:বেনিনের শহর বিষয়শ্রেণী:১৬শ শতাব্দীতে প্রতিষ্ঠিত জনবহুল স্থান
দাওয়াতে ইসলামী একটি অরাজনৈতিক দ্বীনি সংগঠন, যা কুরআন ও সুন্নাহ প্রচারের উদ্দেশ্যে ১০০টিরও অধিক বিভাগে বিশ্বের ২০০+ দেশে আপন মাদানী মারকাযের মাধ্যমে মুসলিম উম্মাহর খিদমাত করে যাচ্ছে। কুরআন ও সুন্নাহর শিক্ষাকে সাফল্যের সঙ্গে এগিয়ে নেয়ার লক্ষ্যে মাদানী কাজের বিভিন্ন বিভাগ তৈরী করা হয়েছে। আমীরে আহলে সুন্নাত, মুহাম্মদ ইলইয়াস আত্তার কাদেরী ১৯৮১ সালে দাওয়াতে ইসলামী প্রতিষ্ঠা করেন।   তথ্যসূত্র   বিষয়শ্রেণী:১৯৮১-এ  পাকিস্তানে প্রতিষ্ঠিত বিষয়শ্রেণী:ভারতে ইসলাম বিষয়শ্রেণী:পাকিস্তানে ইসলাম বিষয়শ্রেণী:বাংলাদেশে ইসলাম বিষয়শ্রেণী:আহমদ রেজা খান বেরলভী বিষয়শ্রেণী:যুক্তরাজ্যে ইসলাম বিষয়শ্রেণী:১৯৮১-এ প্রতিষ্ঠিত ইসলামি সংগঠন বিষয়শ্রেণী:উত্তর আমেরিকায় ইসলাম বিষয়শ্রেণী:সুন্নি সংগঠন বিষয়শ্রেণী:পাকিস্তান ভিত্তিক ইসলামি সংগঠন
সারা বাউম (; জন্ম: ১৯৮৪) একজন আইরিশ ঔপন্যাসিক। তার রচিত স্পিল সিমার ফল্টার উইদার উপন্যাস ২০১৫ সালে আইরিশ সাহিত্যে রুনি পুরস্কার ও কল্পকাহিনী শাখায় জেফ্রি ফেবার মেমোরিয়াল পুরস্কার অর্জন করে এবং কস্টা পুরস্কারের ক্ষুদ্রতালিকায় ছিল। এছাড়া তার রচিত আ লাইন মেড বাই ওয়াকিং (২০১৭) ও সেভেন স্টিপলস (২০২২) উপন্যাস দুটি গোল্ডস্মিথস পুরস্কারের ক্ষুদ্রতালিকায় ছিল। ২০২৩ সালে গ্রন্থ ম্যাগাজিন তাকে তরুণ ব্রিটিশ ঔপন্যাসিকদের মধ্যে সেরা তালিকায় অন্তর্ভুক্ত করে।  প্রারম্ভিক জীবন সারা বাউমের পিতা ইংরেজ বংশোদ্ভূত ও মাতা আইরিশ বংশোদ্ভূত। তার পিতামাতা একটি ক্যারাভানে ভ্রমণরত অবস্থায় উইগান পিয়ারে যাওয়ার পথে, রাস্তায় তার জন্ম হয়। তার যখন চার বছর বয়স তখন তার পিতামাতা আয়ারল্যান্ডের কাউন্টি কর্কে বসবাস শুরু করেন। তিনি ডান লিয়ারি কলেজ অব আর্ট অ্যান্ড ডিজাইনে চারুকলা বিষয়ে পড়াশোনা করেন এবং পরে ট্রিনিটি কলেজ ডাবলিনে সৃজনশীলন লেখনী বিষয়ে এম.ফিল করেন। তিনি নিউ মেক্সিকোর সান্তা ফের ল্যানান ফাউন্ডেশনের সাহিত্য ফেলোশিপ অর্জন করেন।  কর্মজীবন বাউমের প্রথম উপন্যাস স্পিল সিমার ফল্টার উইদার ২০১৫ সালে প্রকাশিত হয়। বইটি আইরিশ সাহিত্যে রুনি পুরস্কার ও কল্পকাহিনী শাখায় জেফ্রি ফেবার মেমোরিয়াল পুরস্কার অর্জন করে এবং কস্টা পুরস্কারের ক্ষুদ্রতালিকায় ছিল।  ২০১৫ সালে তিনি আইওয়া বিশ্ববিদ্যালয়ের ইন্টারন্যাশনাল রাইটিং প্রোগ্রামের ফল রেসিডেন্সিতে অংশগ্রহণ করেন।  ২০১৭ সালে প্রকাশিত তার দ্বিতীয় উপন্যাস আ লাইন মেড বাই ওয়াকিং গোল্ডস্মিথস পুরস্কারের ক্ষুদ্রতালিকায় ছিল। ২০২১ সালে তার তৃতীয় উপন্যাস হ্যান্ডিওয়ার্ক প্রকাশিত হয়। বইটি র‍্যাথবোনস ফোলিও পুরস্কারের ক্ষুদ্রতালিকাভুক্ত ছিল। তার চতুর্থ উপন্যাস সেভেন স্টিপলস (২০২২) গোল্ডস্মিথস পুরস্কারের ক্ষুদ্রতালিকা এবং ডিলান থমাস পুরস্কারের ক্ষুদ্রতালিকায় ছিল।   সাহিত্যকর্মের তালিকা   স্পিল সিমার ফল্টার উইদার (২০১৫; ডাবলিন: ট্র্যাম্প প্রেস)  আ লাইন মেড বাই ওয়াকিং (২০১৭; বস্টন, নিউ ইয়র্ক: হৌটন মিফলিন হারকোর্ট)  হ্যান্ডিওয়ার্ক (২০২০; ডাবলিন: ট্র্যাম্প প্রেস)  সেভেন স্টিপলস (২০২২; ডাবলিন: ট্র্যাম্প প্রেস)   পুরস্কার ও স্বীকৃতি  + বছর বইয়ের শিরোনাম পুরস্কার ফলাফল ২০১৫স্পিল সিমার ফল্টার উইদার প্রথম উপন্যাসের জন্য কস্টা বুক পুরস্কার  ক্ষুদ্রতালিকা  কল্পকাহিনী শাখায় জেফ্রি ফেবার মেমোরিয়াল পুরস্কার   আইরিশ সাহিত্যে রুনি পুরস্কার   গার্ডিয়ানের প্রথম বই পুরস্কার দীর্ঘতালিকা  ২০১৬ ডেসমন্ড এলিয়ট পুরস্কার দীর্ঘতালিকা  ২০১৭ প্রথম উপন্যাসের জন্য আর্ট সেইডেনবাউম পুরস্কার চূড়ান্ততালিকা  আ লাইন মেড বাই ওয়াকিং বুকলিস্ট এডিটর্স' চয়েস: অ্যাডাল্ট বুকস নির্বাচিত  গোল্ডস্মিথস পুরস্কার ক্ষুদ্রতালিকা  ২০২১ হ্যান্ডিওয়ার্ক র‍্যাথবোনস ফোলিও পুরস্কার ক্ষুদ্রতালিকা  ২০২২সেভেন স্টিপলস অ্যান পোস্ট আইরিশ বুক পুরস্কার ক্ষুদ্রতালিকা গোল্ডস্মিথস পুরস্কার ক্ষুদ্রতালিকা  ২০২৩ ডিলান থমাস পুরস্কার ক্ষুদ্রতালিকা    তথ্যসূত্র   বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর আয়ারল্যান্ডীয় ঔপন্যাসিক বিষয়শ্রেণী:২১শ শতাব্দীর আয়ারল্যান্ডীয় লেখিকা বিষয়শ্রেণী:আয়ারল্যান্ডীয় নারী ঔপন্যাসিক বিষয়শ্রেণী:ট্রিনিটি কলেজ ডাবলিনের প্রাক্তন শিক্ষার্থী
খারিজা ইবনে হুজাইফা (আরবি: خارجة بن حذافة, খারিজা ইবনে হুজাইফা; মৃত্যু ২২ জানুয়ারী ৬৬১) হলো মুহাম্মাদের একজন সাহাবি ও খলিফা উমরের শাসনামলে মিশরের মুসলিম বিজয়ের একজন সেনাপতি ছিলেন। তিনি গভর্নর আমর ইবন আল-আসের অধীনে মিশরে প্রধান বিচারক এবং নিরাপত্তা বাহিনীর কমান্ডার হিসেবে দায়িত্ব পালন করেন।   জীবনকর্ম  খারিজা মক্কার কুরাইশ গোত্রের লোক ছিলেন।  তিনি কোন গোত্রের অন্তর্ভুক্ত ছিলেন তা নিয়ে মতভেদ রয়েছে; বনু সাহম, বনু আদী এবং বনু আমির ইবনে লুয়াই খারিজার গোত্র হিসাবে বিভিন্ন সূত্রে উল্লেখ করা হয়েছে।    তথ্যসূত্র   বিষয়শ্রেণী:৬৬১-এ মৃত্যু বিষয়শ্রেণী:৭ম শতাব্দীর আরব ব্যক্তি বিষয়শ্রেণী:সাহাবা বিষয়শ্রেণী:কুরাইশ
আবদুল্লাহ ইবনে আমর ইবনে গায়লান আল-থাকাফী (  ৬৭৪ সালে বসরার উমাইয়া গভর্নর ছিলেন। ৬৬৫ সালে তিনি বসরার গভর্নর আল-হারিস ইবনে আমর আল-আজদির শুরতা (অভিজাত সৈন্যদের) প্রধান হিসেবে দায়িত্ব পালন করেন, যিনি জিয়াদ ইবনে আবিহির স্থলাভিষিক্ত হওয়ার আগে চার মাস মেয়াদে দায়িত্ব পালন করেন।  আবদুল্লাহকে খলিফা মুয়াবিয়া প্রথম নিযুক্ত করেছিলেন  ) সামুরা ইবনে জুনদাবের জায়গায়। তিনি ছয় মাস দায়িত্ব পালন করেন এবং আবদুল্লাহ ইবনে হিসানকে তার শূরতার প্রধান নিযুক্ত করেন।  তার এক জুমার নামাজের খুতবা চলাকালীন বনু দাব্বার উপজাতিরা তাকে পাথর ছুড়ে মারে, তাকে আক্রমণকারীদের একজনের হাত কেটে ফেলার জন্য প্ররোচিত করে। অঙ্গচ্ছেদ সম্পর্কে দাব্বার অভিযোগের প্ররোচনায়, মুয়াবিয়া আবদুল্লাহর স্থলাভিষিক্ত হন যিয়াদের পুত্র উবায়দাল্লাহ ইবনে জিয়াদের সাথে।    তথ্যসূত্র    গ্রন্থপঞ্জি       বিষয়শ্রেণী:৭ম শতাব্দীর আরব ব্যক্তি বিষয়শ্রেণী:বসরার উমাইয়া গভর্নরগণ বিষয়শ্রেণী:বনু সাকিফ
ম্যাথু ব্রেবান (জন্ম:৮ নভেম্বর ১৯৯২) একজন গার্নসির ক্রিকেটার ।  দক্ষিণ আফ্রিকার ২০১৭ আইসিসি ওয়ার্ল্ড ক্রিকেট লিগ বিভাগের পাঁচটি টুর্নামেন্টের জন্য তাকে গার্নসির দলে জায়গা দেওয়া হয়েছিল।  তিনি ৭ সেপ্টেম্বর, ২০১৩ এ ঘানার বিপক্ষে গার্নসির হয়ে সেমিফাইনাল ফাইনালে খেলেছেন  ২০২০ সালের ২১ আগস্ট আইল অফ ম্যানের বিপক্ষে গার্নেসির হয়ে টি-টোয়েন্টি আন্তর্জাতিক (টি-টোয়েন্টি) এ আত্মপ্রকাশ করেছিলেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৯২-এ জন্ম বিষয়শ্রেণী:গার্নসীয় ক্রিকেটার
“রাউন্ড অ্যান্ড রাউন্ড দ্য গার্ডেন” হলো ইংরেজি ভাষার একটি শিশুতোষ ছড়া, যা সাধারণত আঙ্গুল নিয়ে খেলার ছলে গাওয়া হয়। এর রাউড লোকসঙ্গীত সূচক সংখ্যা ১৯২৩৫।   ছড়ার কথা  দি অক্সফোর্ড ডিকশনারি অব নার্সারি রাইমস-এ প্রদত্ত ছড়াটির একটি সংস্করণ হলো:   উৎস  এই কবিতাটি ১৯৪০-এর দশকের শেষভাগে ব্রিটেন থেকে প্রথম সংগ্রহ করা হয়। বিশ শতকের আগ পর্যন্ত টেডি বিয়ার উদ্ভাবিত না হওয়ায় অনায়াসে বলা যায়, কবিতার বর্তমান রূপটি অনেকটাই সমসাময়িককালের সৃষ্টি। কিন্তু আইওনা ও পিটার ওপাইয়ের মতে “রাউন্ড অ্যান্ড রাউন্ড” নামে এই ছড়াটির একটি পূর্বতন রূপ ছিল, যা থেকে বর্তমান রূপটির আবির্ভাব ঘটেছে:   সহযোগী কার্যক্রম  এই ছড়ার আবৃত্তির সময় প্রাপ্তবয়স্করা শিশুদের হাতের তালুর উপর তর্জনী দিয়ে গোল গোল করে ঘোরানো শুরু করে; এরপর তাদের আঙুল দিয়ে বাহু বরাবর হেঁটে হেঁটে উপরে উঠে এবং সবশেষে শিশুদের বাহুর নিচে সুড়সুড়ি দেয়।   তথ্যসূত্র   বিষয়শ্রেণী:আঙুল খেলানো বিষয়শ্রেণী:ইংরেজি শিশুতোষ ছড়া বিষয়শ্রেণী:ইংরেজি লোকসঙ্গীত বিষয়শ্রেণী:ইংরেজি শিশুতোষ গান বিষয়শ্রেণী:ঐতিহ্যবাহী শিশুতোষ গান বিষয়শ্রেণী:ইংরেজ শিশুতোষ গান
কামোহেলো আবেল মাহলাতসি (; জন্ম: ২৩ আগস্ট ১৯৯৮; কামোহেলো মাহলাতসি নামে সুপরিচিত) হলেন একজন দক্ষিণ আফ্রিকান পেশাদার ফুটবল খেলোয়াড়। তিনি বর্তমানে দক্ষিণ আফ্রিকার পেশাদার ফুটবল লীগের শীর্ষ স্তর দক্ষিণ আফ্রিকান প্রিমিয়ার বিভাগের ক্লাব মরোকা সোয়ালোস এবং দক্ষিণ আফ্রিকা জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন।  ২০১৯ সালে, মাহলাতসি দক্ষিণ আফ্রিকা অনূর্ধ্ব-২৩ দলের হয়ে দক্ষিণ আফ্রিকার বয়সভিত্তিক পর্যায়ে অভিষেক করেছিলেন। একই বছরে তিনি দক্ষিণ আফ্রিকার হয়ে আন্তর্জাতিক পর্যায়ে অভিষেক করেছেন; দক্ষিণ আফ্রিকার জার্সি গায়ে তিনি এপর্যন্ত ৫ ম্যাচে অংশগ্রহণ করেছেন।  প্রারম্ভিক জীবন কামোহেলো আবেল মাহলাতসি ১৯৯৮ সালের ২৩শে আগস্ট তারিখে দক্ষিণ আফ্রিকার সেবোকেংয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল মাহলাতসি জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ আফ্রিকা অনূর্ধ্ব-২৩ দলে স্থান পেয়েছেন।  তথ্যসূত্র  বহিঃসংযোগ            বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ আফ্রিকান ফুটবলার বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:দক্ষিণ আফ্রিকান প্রিমিয়ারশিপের খেলোয়াড় বিষয়শ্রেণী:দক্ষিণ আফ্রিকার আন্তর্জাতিক ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:পুরুষ ফুটবল ফরোয়ার্ড
এস ভি ডি (রাশিয়ান: Снайперская винтовка Драгунова, ইংরেজি: Snayperskaya Vintovka Dragunova, বাংলা: স্নেয়পারসকায়া ভিনটভকা ড্রাগনভা), ড্রাগনভ স্নাইপার রাইফেল সোভিয়েত ইউনিয়নে তৈরি ৭.৬২ এমএম স্নাইপার রাইফেল।   ইতিহাস, উন্নয়ন কর্মকাণ্ড  ইভজেনি ড্রাগনভের ডিজাইনকৃত এই রাইফেল পুঙ্খানুরূপে বিভিন্ন কর্মপরিবেশে পরীক্ষার পর ১৯৬৩ সালে সোভিয়েত সেনা বাহিনীতে গৃহীত হয়। ১৯৬৪ সাল হতে ইজমাশ-এ এর উৎপাদন শুরু হয়। এসভিডি এরপর হতে অত্যাবশ্যকীয় স্কোয়াড সাপোর্ট অস্ত্র হিসাবে ওয়ারশো প্যাক্ট-সহ বিভিন্ন দেশে ব্যবহৃত হয়ে আসছে। চীন(টাইপ-৭৯,টাইপ-৮৫), ইরান এবং ইরাকে(আল কাদিশিয়াহ) এর অনুমোদিত উৎপাদন হয়। এসভিডি ড্রাগনভ শর্ট-স্ট্রোক গ্যাস পিস্টনবিশিষ্ট সেমি-অটোমেটিক গ্যাসচালিত রাইফেল। রাইফেলটিতে দুই পিস্টনের গ্যাস রেগুলেটর রয়েছে। চেকার প্যাটার্ণে ডাবল স্ট্যাকবিশিষ্ট কার্টিজের ধারণক্ষমতা ১০ রাউন্ড।  নিখুঁত লক্ষভেদের জন্য বিশেষ কার্টিজ ব্যবহার করা হয়। ভি. এম. সেবেলনিকভ, পি. পি. সাজনভ, ভি. এম. ভরিয়ানিনভ কর্তৃক উদ্ভাবিত 7N1 রাউন্ডে রয়েছে বায়ু পকেটসহ বাইরের স্টিলের আবরণ, দস্তার শীর্ষভাগ ও ইস্পাতের অর্ন্তভাগ। পরে ১৯৯৯ সালে এটি 7N14 দ্বারা পরিবর্তণ করা হয়। ১৫১ গ্রেণের ৮৩০ মিটার/সেকেন্ড গতিসম্পন্ন এই রাউন্ডে দস্তার অর্ন্তভাগ রয়েছে। রাইফেলটিতে ট্রেসার বা বর্মবিদ্ধংসী আগ্নেয় রাউন্ড ব্যবহার করা যেতে পারে।  এসভিডি’র ব্যারেলের মাথায় ফ্লাশ সাপ্রেসর রয়েছে। ব্যারেলের বোর মরিচা প্রতিরোধের জন্য ক্রোমিয়াম আচ্ছাদিত। এর টুইস্ট রেট ৩২০মিলিমিটার। ব্যারেলের সম্পূর্ণ দৈর্ঘ্য রাইফেল্ড নয়। টুইস্ট রেট পরে ২৪০ মিলিমিটারে কমানো হয়, এতে বুলেটের লক্ষভেদের ক্ষমতা ও গতি কমলেও ট্রেসার বা বর্মবিদ্ধংসী আগ্নেয় রাউন্ড ব্যবহারের সুযোগ সৃষ্টি হয়। এই ধরনের বুলেটের ভারসাম্য রক্ষাতে কম টুইস্ট রেট দরকার।   সংস্করণসমূহ  		  ব্যবহারকারী   thumb|right|পিএও-১ এর র্যা4টিকল। এটি একটি রোমানিয়ান সাইট, এর র্যাtটিকল তেজস্ক্রিয় ট্রিটিয়াম দ্বারা আলোকিত।নিচে বামে রেঞ্জ ফাইন্ডার, মাঝে বুলেট ড্রপের জন্য শেভরন এবং ডানে বামে উইন্ডেজের জন্য স্টেডিয়া মার্ক।           - বাংলাদেশ সেনাবাহিনীর প্রধান স্নাইপার রাইফেল।       - নোরিনকো নির্মিত কপি টাইপ-৭৯। টাইপ-৮৫ বাণিজ্যিক সংস্করণ।     - ৭.৬২ ‘’টিকেআভি ড্রাগনভ’’, । এর পুরো নাম ফিনিশ: ‘tarkkuuskivääri henkilömaaleja vastaan’, উচ্চারণ: তারকুসকিভারি হেনকিলোমালিজা ভাস্তান অর্থাৎ সকল কাজে ব্যবহার উপযোগী প্রিসিশন রাইফেল ।      - ‘’’ড্রাগনভ এসভিডি৫৯’’’ নামে পরিচিত।   - নাকজির    - আল কাদিশিয়াহ       - এসডব্লিউডি, এসডব্লিউডি-এম।        - তুর্কি গ্যান্ডআর্মিতে ব্যবহৃত হয়।                  তথ্যসূত্র    বহিঃসংযোগ   ড্রাগনভ.নেট  বিষয়শ্রেণী:রাশিয়ার অস্ত্র বিষয়শ্রেণী:স্নাইপার রাইফেল
কৃষ্ণা বসু (জন্ম ২৬ ডিসেম্বর ১৯৩০ - মৃত্যু ২২ ফেব্রুয়ারি ২০২০) একজন ভারতীয় রাজনীতিবিদ, সমাজকর্মী এবং সংসদ সদস্য। তিনি কলকাতা সিটি কলেজে ৪০ বছর শিক্ষকতা করেন এবং পরে ৮ বছর অধ্যক্ষ হিসেবে নিয়োজিত ছিলেন।   প্রারম্ভের জীবন এবং পটভূমি  কৃষ্ণা বসু ২৬ ডিসেম্বর, ১৯৩০-এ ঢাকায় জন্মগ্রহণ করেন। তার পিতা হচ্ছেন চারু সি. চৌধুরী জন্ম(কিশোরগঞ্জ) এবং মাতা ছায়া দেবী চৌধুরানী। তার পিতা ছিলেন সাংবিধানিক অধ্যয়ন বিশেষজ্ঞ এবং পশ্চিম বঙ্গীয় আইন পরিষদের সচিব। ১৯৫৫ সালের ৯ ডিসেম্বর তিনি শিশির কুমার বসুকে বিয়ে করেন এবং তাদের দুই পুত্র, সুমন্ত্র বসু, সুগত বসু এবং এক কন্যা শর্মিলা বসু। শিশির বসু শরৎ চন্দ্র বসুর পুত্র, সুভাষ চন্দ্র বসুর বড় ভাই।  তিনি কলকাতা বিশ্ববিদ্যালয় থেকে ইংরেজি সাহিত্যের উপর বি.এ ও এম.এ ডিগ্রী লাভ করেন। ভাটখন্দ সঙ্গীত ইনস্টিটিউট, লখনউ, উত্তর প্রদেশ থেকে সম্মানিত সঙ্গীত-বিশারদ ডিগ্রী লাভ করেন।  কর্মজীবন তিনি কলকাতা সিটি কলেজে ৪০ বছর শিক্ষকতা করেন, যেখানে তিনি ইংরেজি বিভাগের প্রধান ছিলেন এবং আট বছরের জন্য কলেজের প্রধান হিসেবে দায়িত্ব পালন করেন।  তিনি প্রথমবারের মতো ১৯৯৬-১৯৯৮ মেয়াদে ১১তম লোকসভার সাংসদ নির্বাচিত হন। তিনি ১২তম (১৯৯৮–১৯৯৯) এবং ১৩তম (১৯৯৯–২০০৪) লোকসভারও সদস্য ছিলেন। তার তৃতীয় মেয়াদে, তিনি নিয়োজিত ছিলেন:  চেয়ারপার্সন, পররাষ্ট্র বিষয়ক কমিটি  সদস্য, সাধারণ উদ্দেশ্য কমিটি  সদস্য, পেটেন্টের যৌথ কমিটি (দ্বিতীয় সংশোধনী) বিল, ১৯৯৯  সদস্য, অফিসিয়াল ভাষা কমিটি   সক্রিয়তা এবং অর্জন  বসু সক্রিয়ভাবে জনস্বার্থে কাজ করেছেন। তিনি কলকাতা ইনস্টিটিউট অব চাইল্ড হেলথ ট্রাস্টের প্রেসিডেন্ট এবং নেতাজি গবেষণা ব্যুরো কাউন্সিলের চেয়ারম্যান, "বিবেক চেতনা" এর প্রেসিডেন্ট – যেটি হচ্ছে অনগ্রসর নারী ও শিশুদের জন্য একটি অলাভজনক সংস্থা  এবং আর্ন্তজাতিক পি.ই.এন এর একজন সদস্য। কৃষ্ণা বসু ইংরেজি ও বাংলা ভাষার কিছু পত্রিকার কলামিস্ট ছিলেন। যেমন: দেশ, আনন্দবাজার পত্রিকা, যুগান্তর, অমৃত বাজার পত্রিকা, দ্য স্টেটসম্যান, টেলিগ্রাফ, ইলাস্ট্রেড উইকলি অব ইন্ডিয়া। তিনি নারী ও শিশু উন্নয়ন এবং প্রতিবন্ধীদের কল্যাণের জন্যও কাজ করেছেন।  প্রয়াণ কৃষ্ণা বসু ২০২০ সালের ২২ ফেব্রুয়ারি কলকাতার ইস্টার্ন মেট্রোপলিটান বাইপাসের একটি বেসরকারি হাসপাতালে ৮৯ বছর বয়সে প্রয়াত হন।  তথ্যসূত্র   বহিঃসংযোগ     বিষয়শ্রেণী:ত্রয়োদশ লোকসভার সদস্য বিষয়শ্রেণী:পশ্চিমবঙ্গের রাজনীতিতে নারী বিষয়শ্রেণী:১৯৩০-এ জন্ম বিষয়শ্রেণী:২০২০-এ মৃত্যু বিষয়শ্রেণী:একাদশ লোকসভার সদস্য বিষয়শ্রেণী:দ্বাদশ লোকসভার সদস্য বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:২০শ শতাব্দীর ভারতীয় নারী রাজনীতিবিদ বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:দক্ষিণ চব্বিশ পরগনা জেলার ব্যক্তি বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:পশ্চিমবঙ্গের নারী শিক্ষাবিদ বিষয়শ্রেণী:২০শ শতাব্দীর নারী শিক্ষাবিদ বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:কলকাতা বিশ্ববিদ্যালয়ের শিক্ষক বিষয়শ্রেণী:২১শ শতাব্দীর ভারতীয় শিক্ষাবিদ বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:পশ্চিমবঙ্গের শিক্ষাবিদ বিষয়শ্রেণী:সিটি কলেজ, কলকাতার শিক্ষক বিষয়শ্রেণী:লোকসভার নারী সদস্য বিষয়শ্রেণী:২১শ শতাব্দীর ভারতীয় নারী শিক্ষাবিদ বিষয়শ্রেণী:২০শ শতাব্দীর ভারতীয় নারী শিক্ষাবিদ বিষয়শ্রেণী:ঢাকার রাজনীতিবিদ
হাড়িয়া নদী  বাংলাদেশের দক্ষিণ-পশ্চিমাঞ্চলের খুলনা জেলার একটি নদী।  নদীটির দৈর্ঘ্য ১৪ কিলোমিটার, গড় প্রস্থ ৩২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক হাড়িয়া নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৯৯।  প্রবাহ  হাড়িয়া নদীটি খুলনা জেলার পাইকগাছা উপজেলার লতা ইউনিয়ন এলাকায় প্রবহমান গুনাখালি নদী হতে উৎপত্তি লাভ করেছে। অতঃপর এই নদীর জলধারা একই জেলার একই উপজেলার গদাইপুর ইউনিয়ন পর্যন্ত প্রবাহিত হয়ে শিবসা নদীতে নিপতিত হয়েছে। নদীটির তেমন কোনো শাখা-প্রশাখা নেই। নদীটির উজানের তুলনায় ভাটির দিক অধিক প্রশস্ত এবং উজানের দিকের অনেকটা শুকিয়ে গেছে। সমুদ্র উপকূলীয় অঞ্চল দিয়ে প্রবাহিত হওয়ায় নদীটি জোয়ার ভাটার প্রভাবে প্রভাবিত।   আরও দেখুন   বাংলাদেশের নদীর তালিকা  তথ্যসূত্র     বিষয়শ্রেণী:খুলনা জেলার নদী বিষয়শ্রেণী:পাইকগাছা উপজেলা
৩৮নং ওয়ার্ড  হল ঢাকা উত্তর সিটি কর্পোরেশনের একটি প্রশাসনিক ওয়ার্ড ও নির্বাচনী এলাকা, যা অঞ্চল-২ এর অন্তর্গত। এটি প্রাক্তন ঢাকা সিটি কর্পোরেশনর ৩৮ নং ওয়ার্ড ছিল। ওয়ার্ডটি ঢাকা মহানগরের ওয়ারী থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৬ আসনের অন্তর্গত। এ ওয়ার্ডের বর্তমান কাউন্সিলর হলেন আহমেদ ইমতিয়াজ মন্নাফী।   বিবরণ  ওয়ার্ড নং ৩৮ ঢাকা মহানগরের মদন মোহন বসাক রোড (হোল্ডিং নং- ১-১৫/২ এবং ৩৬ হতে শেষ), লালচান মকিম লেন, গোপী বিষান লেন, গোপী মোহন বসাক লেন (হোল্ডিং নং-১-৩৫), তাহের বাগ লেন, শশী মোহন বসাক লেন গোয়াল ঘাট লেন, মুচী পাড়া, নরেন্দ নাথ বসাক লেন, নবাবপুর রোড (হোল্ডিং নং- ১-১৪৩), বি দি সি রোড (হোল্ডিং নং- ১-১৩৪), কাণ্তান বাজার (হোল্ডিং নং- ১-১০০), জুরিয়াটুলী লেন, জদুনাথ বসাক লেন, বনথাম রোড (হোল্ডিং নং- ১-১৫৮), মহাজনপুর লেন, বনগাম লেন, জোগী নগর রোড ও লেন, চন্দ্রনাথ বসাক স্ট্রীট, মদন পাল লেন এলাকা নিয়ে গঠিত।   ইতিহাস   কাউন্সিলর  নির্বাচনকাউন্সিলররাজনৈতিক দলসূত্র  ২০১৫    ২০২০ আহমেদ ইমতিয়াজ মন্নাফী    তথ্যসূত্র  বিষয়শ্রেণী:ঢাকা দক্ষিণ সিটি কর্পোরেশনের ওয়ার্ড
thumb|ওসমানীয়রা সিরওয়াল পোশাকে thumb|(১৮২৯) ম্যাডেন, সিরিয়ায় সিরওয়াল পরিহিত রিচার্ড রবার্ট  সিরওয়াল, এছাড়াও সরোয়াল, সেরুয়াল, সারুয়েল বা সেরুয়েলSmith, Robin (1996)American Civil War Zouaves, p. 52. Osprey Publishing  At Google Books. Retrieved 23 August 2013. ( (সিরওয়াল);  (সালওয়ার);  (শাওয়াল);  (শালওয়ার); ; ;  (সালবার); ), কিছু ক্ষেত্রে, হারেম প্যান্ট নামেওপরিচিত, হল প্রাচীন খ্রিস্টান যুগের এক ধরনের ঢোলা প্যান্ট।The word is of Persian origin; [shalwār] (F. Steingass: Persian-English Dictionary, p.758a) was borrowed into Greek as σαράβαρα sarábāra, "loose trousers worn by Scythians" (Liddell & Scott, A Greek-English Lexicon). The words used in Balkan languages came through the Ottoman Turks and did not continue the Ancient Greek designation. এগুলি সাধারণত মুসলিম দেশে পরিহিত হয়, তবে দ্বিতীয় বিশ্বযুদ্ধের আগে উস্মানীয় তুর্কি দ্বারা প্রভাবিত গ্রিসদেশীয় গ্রামাঞ্চলে এবং বলকান অঞ্চলে ব্যাপকভাবে পরা হত। উৎসগতভাবে পোশাকটি মূলত একটি আরবীয় পোশাক নয় এবং ইরান থেকে অন্যান্য মধ্যপ্রাচ্য অঞ্চলে প্রবর্তিত হয়েছিল।"Sirwāl" in Walther Björkman (1997), Encyclopaedia of Islam, 2nd ed., volume IX: San–Sze, edited by C. E. Bosworth, E. van Donzel, W. P. Heinrichs and the late G. Lecomte, Leiden: E. J. Brill, , page 676 উত্তর ভারতের বিভিন্ন সম্প্রদায়গুলিও সিরওয়াল পরে থাকে।Sikh Cultural Centre.,  (2003) The Sikh Review, Volume 51, Issues 1-6; Volume 51, Issues 589-594   দড়িবাঁধা থাকার ফলে সিরওয়ালকে কোমর বা নিতম্বের স্তরে পরা যায়।  প্রকার এটি সাধারণত সুতি, লিনেন বা পলিয়েস্টার থেকে তৈরি করা হয়। কখনও কখনও আস্তিনে সূচিকর্ম করা থাকে।  দুটি ধরনের সিরওয়াল রয়েছে, দীর্ঘ এবং খাটো আকারের। খাটো সিরওয়াল পরতে দেখা যায় বেশিরভাগ সৌদি পুরুষদের। পাশ্চাত্য অঞ্চলের পুরুষরা সাধারণত দীর্ঘ সিরওয়াল পরে থাকেন।  উর্দি thumb|ফরাসী সেনাবাহিনীর আলজেরীয় সৈনিক তার জোয়াভ উর্দির অংশ হিসাবে সিরওয়াল পরিহিত ১৯১৩। নেপোলিয়নের ইম্পেরিয়াল গার্ডের মামলুক সেনাদলের সাধারণ উর্দির অংশ ছিল সিরওয়াল।Strachan, Edward (2009) Russian Orientalism & Constantinople, p. 150. Sphinx Fine Art At Google Books. Retrieved 23 August 2013.Pawly, Ronald (2012) Napoleon's Mamelukes, p. 46. Osprey Publishing At Google Books. Retrieved 23 August 2013.Thomas, Nigel (2012) Armies in the Balkans 1914-18, p. 23. Osprey Publishing. At Google Books. Retrieved 23 August 2013. ১৮৩০ সাল থেকে ১৯৬২ সাল অবধি উত্তর আফ্রিকার জোয়াভ, স্পাহী এবং ফরাসি সেনাবাহিনীর তিরাইলুর সেনাদলের উর্দি ছিল সিরওয়াল। ফরাসি সেনাবাহিনীর সিরওয়াল সংস্করণটি এত প্রশস্ত ছিল যে এর জন্য প্যান্টের দুটি পৃথক পায়ের প্রয়োজন হত না। আমেরিকান গৃহযুদ্ধ চলাকালীন বেশ কয়েকটি স্বেচ্ছাসেবী সেনাদল, যাদের জোয়াভ বলা হত, তারা সিরওয়াল পাজামাও পরত। কিন্তু এগুলি সাধারণত চাসেওর নকশার ছিল অর্থাৎ প্রচলিত প্যান্টের কেবল অনেকটা ঢোলা সংস্করণ।  আরো দেখুন   পায়জামা  সালোয়ার-কামিজ  সালোয়ার  তথ্যসূত্র  বিষয়শ্রেণী:এশীয় পোশাকের ইতিহাস বিষয়শ্রেণী:মধ্যপ্রাচ্যের সংস্কৃতি বিষয়শ্রেণী:ট্রাউজার্স ও শর্টস বিষয়শ্রেণী:আরবি পোশাক বিষয়শ্রেণী:মধ্যপ্রাচ্যের পোশাক বিষয়শ্রেণী:পুরুষদের পোশাক
কার্ল ইয়াকব হাইন (; জন্ম: ১৩ এপ্রিল ২০০২; কার্ল হাইন নামে সুপরিচিত) হলেন একজন এস্তোনীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব আর্সেনাল এবং এস্তোনিয়া জাতীয় দলের হয়ে গোলরক্ষক হিসেবে খেলেন।  ২০১৭ সালে, হাইন এস্তোনিয়া অনূর্ধ্ব-১৭ দলের হয়ে এস্তোনিয়ার বয়সভিত্তিক পর্যায়ে অভিষেক করেছিলেন। প্রায় তিন বছর যাবত এস্তোনিয়ার বয়সভিত্তিক দলের হয়ে খেলার পর, তিনি ২০২০ সালে এস্তোনিয়ার হয়ে আন্তর্জাতিক পর্যায়ে অভিষেক করেছেন; এস্তোনিয়ার জার্সি গায়ে তিনি এপর্যন্ত ১৮ ম্যাচে অংশগ্রহণ করেছেন।  প্রারম্ভিক জীবন কার্ল ইয়াকব হাইন ২০০২ সালের ১৩ই এপ্রিল তারিখে এস্তোনিয়ার পুলভায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল হাইন এস্তোনিয়া অনূর্ধ্ব-১৭, এস্তোনিয়া অনূর্ধ্ব-১৯ এবং এস্তোনিয়া অনূর্ধ্ব-২১ দলের হয়ে খেলার মাধ্যমে এস্তোনিয়ার প্রতিনিধিত্ব করেছেন। ২০১৭ সালে তিনি এস্তোনিয়া অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। এস্তোনিয়ার বয়সভিত্তিক দলের হয়ে তিনি প্রায় ৩ বছরে ১৯ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল এস্তোনিয়া  ২০২০  ৬  ০ ২০২১  ৬  ০ ২০২২  ৬  ০ সর্বমোট  ১৮  ০  তথ্যসূত্র  বহিঃসংযোগ                    বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:এস্তোনীয় ফুটবলার বিষয়শ্রেণী:ফুটবল গোলরক্ষক বিষয়শ্রেণী:আর্সেনাল ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:এস্তোনিয়ার আন্তর্জাতিক যুব ফুটবলার বিষয়শ্রেণী:এস্তোনিয়ার আন্তর্জাতিক ফুটবলার বিষয়শ্রেণী:রেডিং ফুটবল ক্লাবের খেলোয়াড় বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:পুরুষ ফুটবল গোলরক্ষক বিষয়শ্রেণী:রিয়াল বায়াদোলিদের খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:লা লিগার খেলোয়াড়
thumb|দাপ্তরিক প্রতিকৃতি, ২০১৭ স্যার নিকোলাস ডাকিন (জন্ম ১০ জুলাই ১৯৫৫) একজন ব্রিটিশ শ্রম রাজনীতিবিদ যিনি ২০১০ থেকে ২০১৯ সাল পর্যন্ত স্কানথর্পের সংসদ সদস্য (এমপি) হিসেবে দায়িত্ব পালন করেছেন। তিনি ২০১৫ থেকে ২০১৬ সাল পর্যন্ত স্কুলের ছায়ামন্ত্রী, ২০১৫ সালে হাউস অফ কমন্সের ছায়া উপনেতা এবং ২০১১ থেকে ২০১৫ এবং ২০১৬ থেকে ২০১৯ পর্যন্ত বিরোধীদলীয় হুইপ ছিলেন।   সংসদীয় কর্মজীবন  তিনি ২০০৯ সালের অক্টোবরে স্কানথর্প নির্বাচনী এলাকাকে প্রতিনিধিত্ব করার জন্য নির্বাচিত হন  এবং মে ২০১০ সালে ২,৫৪৯ সংখ্যাগরিষ্ঠতার সাথে এই আসনে জয়ী হন। পরবর্তীকালে, তিনি ২০১৫ এবং ২০১৭ সালে জিতেছিলেন। ২০১৭ সালে তিনি ৫২% ভোট পেয়ে জয়ী হন।  তিনি ২০১৯ সালের ইউনাইটেড কিংডমের সাধারণ নির্বাচনে প্রাক্তন রক্ষণশীল উত্তর লিঙ্কনশায়ার কাউন্সিল কাউন্সিলর হলি মুম্বি-ক্রফটের কাছে তার আসন হারিয়েছেন।  রাজনৈতিক সেবার জন্য ডাকিনকে ২০২০ সালের জন্মদিনের সম্মানে নাইট উপাধি দেওয়া হয়েছিল।  ২০২২ সালের ডিসেম্বরে তিনি দুই বছরের মধ্যে পরবর্তী সাধারণ নির্বাচনে স্কানথর্পের জন্য লেবার সম্ভাব্য সংসদীয় প্রার্থী হিসাবে আবার দাঁড়ানোর জন্য নির্বাচিত হন।   ব্যক্তিগত জীবন  তিনি ১৯৭৯ সালে লিসেস্টারে অড্রে বালসমকে বিয়ে করেন; তার স্ত্রী ছিলেন একজন মিডওয়াইফ এবং ন্যাশনাল চাইল্ডবার্থ ট্রাস্ট এবং রয়্যাল কলেজ অফ মিডওয়াইভসের প্রতিনিধি।Scunthorpe Evening Telegraph Thursday 2 December 1993, page 14 Scunthorpe Evening Telegraph Tuesday 12 May 1992, page 16 ডাকিনের দুই মেয়ে ও এক ছেলে।   তথ্যসূত্র   বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:যুক্তরাজ্যের সংসদ সদস্য ২০১৭-২০১৯ বিষয়শ্রেণী:যুক্তরাজ্যের সংসদ সদস্য ২০১৫-২০১৭ বিষয়শ্রেণী:যুক্তরাজ্যের সংসদ সদস্য ২০১০-২০১৫ বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:নাইটস ব্যাচেলর বিষয়শ্রেণী:কিংস কলেজ লন্ডনের প্রাক্তন শিক্ষার্থী বিষয়শ্রেণী:হাল বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:১৯৫৫-এ জন্ম বিষয়শ্রেণী:যুক্তরাজ্যের সংসদ সদস্য ২০২৪-২০২৯